

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |

**28.**

# Par cirsmu izsoli īpašumā “Sūnas”

1. Ogres novada pašvaldībai piederošajā īpašumā “Sūnas”, kadastra Nr. 74640020126, zemes vienības kadastra apzīmējums 74640020044, atrodas priežu un bērzu mežaudze 1,63 ha platībā un bērzu mežaudze 2,00 ha platībā. Mežaudzes sasniegušas ciršanas vecumu. Saskaņā ar Meža likuma 9. panta pirmās daļas 1. punktu galvenās cirtes vecums priedēm ir 101 gads un bērziem 71 gads. Īpašums atrodas Ogres novada Lēdmanes pagastā.
2. Meža likuma 12. panta pirmā daļa noteic, ka lai uzsāktu koku ciršanu mežā, nepieciešams koku ciršanas apliecinājums. Pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” Valsts Meža dienestā 2024. gada 15. jūlijā ir saņēmusi ciršanas apliecinājumu Nr. 1687326 koku ciršanai Ogres novada pašvaldības nekustamā īpašuma „Sūnas”, Lēdmanes pagastā, Ogres novadā, kadastra Nr. 74640020126, zemes vienības kadastra apzīmējums 74640020044, meža 4. kvartāla 1. un 21. nogabalā 1,57 ha platībā ar koksnes krāju 540 m3 un meža 4. kvartāla 2. un 3. nogabalā 1,92 ha platībā ar koksnes krāju 650 m3.
3. Noklausoties Ogres novada pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” direktora Aivara Tauriņa ziņojumu par koku ciršanu īpašumā “Sūnas”, kadastra Nr. 74640020126, un lietderīgās koksnes krāju, konstatēts:
4. saskaņā ar ierakstu Ogres novada zemesgrāmatas nodalījumā īpašuma “Sūnas”, īpašuma kadastra numurs 74640020126, zemes vienības kadastra apzīmējums 74640020044, kopējā platība 24,9 ha, īpašnieks ir Ogres novada pašvaldība;
5. Ogres novada pašvaldībai nav tehnisku resursu augošu koku ciršanai un koksnes pārstrādei, nepieciešams izsludināt publisku izsoli par koksnes izstrādi un pārdošanu, līdz ar to nepieciešams atsavināt atklātā elektroniskā izsolē piederošo kustamo mantu – cirsmu “Sūnas”;
6. saskaņā ar IU „Mežs un vējš”, reģistrācijas numurs 41502013142, cirsmas novērtējumu, ir noteikta iegūstamās koksnes nominālā vērtība 55 480,00 EUR (piecdesmit pieci tūkstoši četri simti astoņdesmit *euro* un 00 centi) apmērā;
7. Publiskas personas mantas atsavināšanas likuma (turpmāk – Likums) 6. panta otrā daļa noteic, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, 6.panta trešajā daļā noteikts, ka lēmumā par atsavināšanu norāda atsavināšanas veidu. Likuma 8. panta ceturtā daļa noteic, ka atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt, piektā daļa nosaka, ka kustamās mantas novērtēšanas komisijas sastāvu un mantas nosacīto cenu apstiprina institūcija (amatpersona), kuras saskaņā ar likuma nosacījumiem ir tiesīga atļaut attiecīgās mantas atsavināšanu;
8. 2024. gada 4. jūlijā Ogres novada pašvaldības mantas novērtēšanas un izsoles komisija noteica koksnes nosacīto cenu 55 480,00 EUR (piecdesmit pieci tūkstoši četri simti astoņdesmit *euro* un 00 centi) bez pievienotās vērtības nodokļa, ar prognozējamo krājas apjomu 1190 m3 (protokols Nr. K.1-2/124);
9. koksnes atsavināšanas rezultātā Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” 2024. gada budžetā tiks iegūti papildus ieņēmumi meža atjaunošanas pasākumiem Ogres novada pašvaldības īpašumā esošajos mežos.
10. Pamatojoties uz Pašvaldību likuma 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 6. panta otro daļu, 8. panta piekto daļu, 9. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu,

**balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – 2 (Daiga Brante, Santa Ločmele),**

**"Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atsavināt** atklātā elektroniskā izsolē ar augšupejošu soli Ogres novada pašvaldībai piederošo kustamo mantu – divas cirsmas īpašumā “Sūnas”, Lēdmanes pagastā, Ogres novadā, kadastra Nr. 74640020126, zemes vienības kadastra apzīmējums 74640020044, meža 4. kvartāla 1. un 21. nogabalā, platība 1,57 ha un meža 4. kvartāla 2. un 3. nogabalā, platība 1,92 ha.
2. **Noteikt** atsavināmās cirsmas izsoles sākumcenu **55 480,00 EUR** (piecdesmit pieci tūkstoši četri simti astoņdesmit *euro* un 00 centi).
3. **Uzdot** Ogres novada pašvaldības mantas novērtēšanas un izsoles komisijai apstiprināt cirsmas izsoles noteikumus un rīkot izsoli.
4. **Pilnvarot** Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” direktoru sagatavot un organizēt pirkuma līguma noslēgšanu ar cirsmas izsoles uzvarētāju.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)